Frederikshavn Golfklub

Frivillige gør en forskel – vil du være med?

Vores engagerede Tirsdagsfrivillige har ydet en stor indsats med oprydning i banens grøfter. Det har givet et mærkbart løft til banens udseende – og bidrager til den høje standard, vi alle nyder godt af.

Vi går et spændende efterår i møde, bl.a. med kvalifikation til DP World Tour, og vi vil naturligvis gerne vise banen frem fra sin bedste side. Derfor har vi brug for flere hænder!

Har du lyst til at give en hånd med? Så kontakt Flemming Magnusson eller kig forbi Servicecenteret – alle bidrag tæller!

(P.S. De frivillige fandt og rensede 426 bolde, som nu gives videre til Begynderudvalget – endnu en gevinst ved det gode arbejde!)